CELEX: 32013R0318
Language: el
Date: 2013-04-08 00:00:00
Title: Κανονισμός (ΕΕ) αριθ. 318/2013 της Επιτροπής, της 8ης Απριλίου 2013 , για τη θέσπιση του προγράμματος ενοτήτων ad-hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου  Κείμενο που παρουσιάζει ενδιαφέρον για τον ΕΟΧ

9.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 99/11
            
         ΚΑΝΟΝΙΣΜΌΣ (ΕΕ) αριθ. 318/2013 ΤΗΣ ΕΠΙΤΡΟΠΉΣ
   της 8ης Απριλίου 2013
   για τη θέσπιση του προγράμματος ενοτήτων ad-hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 4 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 577/98, είναι ανάγκη να διασαφηνιστούν τα στοιχεία του προγράμματος των ενοτήτων ad-hoc το οποίο καλύπτει τα έτη 2016 έως 2018.
            
         
               (2)
            
            
               Η στρατηγική «Ευρώπη 2020» και η εμβληματική της πρωτοβουλία «Νεολαία σε κίνηση» ζητούν περισσότερες πληροφορίες σχετικά με την κατάσταση των νέων στην αγορά εργασίας. Η ανακοίνωση της Επιτροπής, του 2011, σχετικά με την Πρωτοβουλία «Ευκαιρίες για τους νέους» (2) ενθαρρύνει την ανάληψη δράσης σε ευρωπαϊκό επίπεδο σε διάφορους τομείς προτεραιότητας που συνδέονται με την εύρεση μιας πρώτης θέσης εργασίας.
            
         
               (3)
            
            
               Με βάση την ανακοίνωση για την «Small Business Act» (3), η ανακοίνωση της Επιτροπής, του 2012, με τίτλο «Στοχεύοντας σε μια ανάκαμψη με άφθονες θέσεις απασχόλησης» (4), που αποτελεί μέρος της δέσμης μέτρων για την απασχόληση, ενθαρρύνει τη δημιουργία θέσεων εργασίας, ειδικότερα με την προώθηση και την υποστήριξη της αυτοαπασχόλησης.
            
         
               (4)
            
            
               Η στρατηγική για την ισότητα μεταξύ γυναικών και ανδρών, που καλύπτει την περίοδο 2010-2015 (5), περιλαμβάνει μέτρα για τον συνδυασμό επαγγελματικής και οικογενειακής ζωής ως μέσο για την επίτευξη της οικονομικής ανεξαρτησίας επί ίσοις όροις για τις γυναίκες και τους άνδρες.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το πρόγραμμα των ενοτήτων ad-hoc για τη διενέργεια δειγματοληπτικής έρευνας του εργατικού δυναμικού, το οποίο θα καλύπτει τα έτη 2016 έως 2018, όπως ορίζεται στο παράρτημα.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 77 της 14.3.1998, σ. 3.
   
      (2)  Ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Πρωτοβουλία «Ευκαιρίες για τους νέους», της 20ής Δεκεμβρίου 2011 — COM(2011) 933 τελικό.
   
      (3)  Ανακοίνωση της Επιτροπής στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών — «Προτεραιότητα στις μικρές επιχειρήσεις» — Προτεραιότητα στις μικρές επιχειρήσεις — Μια «Small Business Act» για την Ευρώπη, της 25ης Ιουνίου 2008 — COM(2008) 394 τελικό.
   
      (4)  Ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών «Στοχεύοντας σε μια ανάκαμψη με άφθονες θέσεις απασχόλησης», της 18ης Απριλίου 2012 — COM(2012) 173 final.
   
      (5)  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — «Στρατηγική για την ισότητα μεταξύ γυναικών και ανδρών 2010-2015», της 21ης Σεπτεμβρίου 2010 — COM(2010) 491.
   
      ΠΑΡΑΡΤΗΜΑ
      
         ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ
      
      
         Πολυετές πρόγραμμα ενοτήτων ad-hoc
      
      1.   ΝΕΟΙ ΣΤΗΝ ΑΓΟΡΑ ΕΡΓΑΣΙΑΣ
      Κατάλογος μεταβλητών: πρέπει να οριστεί πριν από τον Δεκέμβριο του 2014.
      Περίοδος αναφοράς: 2016. Τα κράτη μέλη μπορούν να παράσχουν στοιχεία και για τις 52 εβδομάδες ή για το δεύτερο τρίμηνο του έτους.
      Οικεία κράτη μέλη και περιφέρειες: όλα.
      Δείγμα: Το δείγμα των ενοτήτων ad-hoc πρέπει να πληροί τις απαιτήσεις του παραρτήματος I σημείο 4 του κανονισμού (ΕΚ) αριθ. 377/2008 της Επιτροπής (1), δηλαδή το δείγμα που χρησιμοποιείται για τη συλλογή πληροφοριών στις ενότητες ad-hoc πρέπει επίσης να παρέχει πληροφορίες σχετικά με τις διαρθρωτικές μεταβλητές.
      Διαβίβαση των αποτελεσμάτων: πριν από τις 31 Μαρτίου 2017.
      2.   ΑΥΤΟΑΠΑΣΧΟΛΗΣΗ
      Κατάλογος μεταβλητών: πρέπει να οριστεί πριν από τον Δεκέμβριο του 2015.
      Περίοδος αναφοράς: 2017. Τα κράτη μέλη μπορούν να παράσχουν στοιχεία και για τις 52 εβδομάδες ή για το δεύτερο τρίμηνο του έτους.
      Οικεία κράτη μέλη και περιφέρειες: όλα.
      Δείγμα: Το δείγμα των ενοτήτων ad-hoc πρέπει να πληροί τις απαιτήσεις του παραρτήματος I σημείο 4 του κανονισμού (ΕΚ) αριθ. 377/2008, δηλαδή το δείγμα που χρησιμοποιείται για τη συλλογή πληροφοριών στις ενότητες ad-hoc πρέπει επίσης να παρέχει πληροφορίες σχετικά με τις διαρθρωτικές μεταβλητές.
      Διαβίβαση των αποτελεσμάτων: πριν από τις 31 Μαρτίου 2018.
      3.   ΣΥΝΔΥΑΣΜΟΣ ΕΠΑΓΓΕΛΜΑΤΙΚΗΣ ΚΑΙ ΟΙΚΟΓΕΝΕΙΑΚΗΣ ΖΩΗΣ
      Κατάλογος μεταβλητών: πρέπει να οριστεί πριν από τον Δεκέμβριο του 2016.
      Περίοδος αναφοράς: 2018. Τα κράτη μέλη μπορούν να παράσχουν στοιχεία και για τις 52 εβδομάδες ή για το δεύτερο τρίμηνο του έτους.
      Οικεία κράτη μέλη και περιφέρειες: όλα.
      Δείγμα: Το δείγμα των ενοτήτων ad-hoc πρέπει να πληροί τις απαιτήσεις του παραρτήματος I σημείο 4 του κανονισμού (ΕΚ) αριθ. 377/2008, δηλαδή το δείγμα που χρησιμοποιείται για τη συλλογή πληροφοριών στις ενότητες ad-hoc πρέπει επίσης να παρέχει πληροφορίες σχετικά με τις διαρθρωτικές μεταβλητές.
      Διαβίβαση των αποτελεσμάτων: πριν από τις 31 Μαρτίου 2019.
      
         (1)  ΕΕ L 114 της 26.4.2008, σ. 57.